
POLITIKEN 
Ni tidligere ansatte 


beskriver seksuelle 


på film- 


selskabet Zentropa 


Ni kvinder fortæller til 
Politiken om deres 
oplevelser afen skadelig 
arbejdskultur iværksat af 
stifteren Peter Aalbæk 
Jensen, hvor sexchikane, 
ydmygelser og mobning af 
især kvindelige ansatte har 
domineret det succesfulde 
filmselskab i årtier. »Jeg er 
interesseret idet grænse- 
søgende«, siger filmmanden. 


CAMILLA STOCKMANN 
6f 
` , 


LEA WIND-FRIIS 


pa domineret dansk filmkultur med 
sin størrelse, kreativitet og filmiske 
nyskabelser. Selskabet er hædret med pri- 
ser i Cannes, Berlin og Hollywood og har 


l over 20 år har filmselskabet Zentro- 


en position som et af de største filmpro- 
duktionsselskab i Skandinavien. 

Men inden for murene i filmbyens ba- 
rakker har ydmygelse og sexchikane igen- 
nem årtier været en del af hverdagen for 
selskabets ansatte. Det rammer såvel ele- 
ver som ansatte i højere stillinger. 

Det fortæller ni kvinder til Politiken, 
hvoraf flere står frem ved navn, i udførlige 
vidnesbyrd suppleret af andre tidligere 
ansattes observationer, oplevelser og vur- 
deringer. Alle de tidligere ansatte har haft 
deres gang i filmbyen i Avedøre og arbej- 
det sammen med stifter og tidligere di- 
rektør Peter Aalbæk Jensen, der bliver 
fremhævet som en central figur i de syste- 
matiske ydmygelser. 

»Man føler sig mindre værd, og dertil 
kommer, at man bliver nedgjort af Peter 
Aalbæk. Jeg er kommet videre, men jeg vil 
ikke anbefale nogen at blive ansat der«, 
siger 32-årig Julie, der ikke ønsker at blive 
citeret med efternavn. Hun var elev på 
Zentropa fra 2012 til 2014. 

De ni kvinder beskriver over for Politi- 
ken en række oplevelser med Peter Aal- 
bæk Jensen, som de har fundet grænse- 
overskridende. For eksempel at blive ta- 
get på brysterne igen og igen. At have di- 
rektøren stående tæt på og stønne, mens 
man taler i telefon. At blive lagt over bor- 
det eller knæet og få smæk gentagne gan- 
ge. Peter Aalbæk Jensen har ifølge kvin- 
dernes udsagn taget initiativ til seksuelt 
relaterede ydmygelser på scenen ved jule- 
frokosten foran gæster fra filmbranchen, 
hvor der desuden er præmier til den elev, 
der smider mest tøj på kortest tid, eller 


den, der har groet det længste kønshår. 
Han har iværksat en leg, hvor kvindelige 
ansatte eller elever på skift skal trække et 
sexlegetøj fra en plastikpose, hvorefter 
han kommer med forslag til, hvad man 
kan bruge det til. Han har sendt unge ele- 
ver i byen efter brystvorteklemmer eller 
krævet, at de vaccinerede hans svin. 

»Jeg tror, at alle, der har været ansat på 
Zentropa, har været udsat for eller vidne 
til ting. Både seksuelt betonede ting, men 
også mobning eller drillerier”. Det var en 
indgroet del af kulturen«, siger Meta Loui- 
se Foldager Sørensen, der var ansat som 
producer på Zentropa fra 2006 til 2010, 
hvor hun bl.a. producerede Lars von Tri- 
ers Antichrist og 'Melancholia'. 


Ledelsen kræver ændringer 
Forfatter og journalist Anne Mette Lund- 
tofte havde i tre år sin gang på Zentropa, 
før hun i 2013 udgav bogen ”Zentropia'. 
Hun bekræfter det billede, kvindernes 
fortællinger tegner. Inden arbejdet med 
bogen boede hun i New York, hvor hun 
med egne ord fremhævede den danske li- 
gestilling. Men det var ikke det billede, 
der mødte hende, da hun fik fast gang i 
Filmbyen. 

»Da jeg kom tilbage, fik jeg min daglige 
gang på Zentropa, hvor jeg så, hvordan 
kvinder bliver ydmyget. Ifølge propagan- 
daen fra Zentropa skulle jeg ud til en al- 
ternativ kultur, men i virkeligheden var 
det en gammeldags patriarkalsk magt- 
struktur, der mødte mig«, siger hun. 

Peter Aalbæk Jensen bekræfter over for 
Politiken de nævnte situationer, enten 


som et generelt og tilbagevendende ritu- 
al på Zentropa eller som noget, han ikke 
kan huske, men som »sikkert er sket«. 
Samtidig er han »ked af« beskrivelsen af 
arbejdspladsen som et chikanerende 
sted, hvor ydmygelser er sat i system. 

»Jeg skal sige, jeg har ingen interesse i 
underkastelse og ydmygelse. Men jeg er 
interesseret i at være grænsesøgende, og- 


så helt op til den rø- 
de streg«, siger 
han. 


Fredag eftermid- 


Jeg vil ikke dag lagde ledelsen 
anbefale i Zentropa pres på 
nogen at blive Peter Aalbæk Jen- 
sen ved at kræve 
ansat der ændringer i »om- 
Julie, tidligere gangsformen« 
elev blandt filmselska- 
bets medarbejde- 


re. Konkret nævner ledelsen, at »klask 
som belønning eller straf« skal være for- 
tid, hvilket er en reaktion på de seneste 
ugers historier i medierne om Peter Aal- 
bæks lederskab. 

Direktør Anders Kjærhauge kan dog ik- 
ke uddybe, hvad det konkret vil munde 
ud i. Politikens dokumentation af ar- 
bejdsmiljøet ønsker han ikke at kommen- 
tere. 

»Det er ikke den opfattelse, jeg har, og 
det er ikke det Zentropa, jeg kender«. 

Peter Aalbæk Jensen vil ikke love, at han 
vil følge ledelsens nye linje. 

»Mine handlinger i fremtiden vil afslø- 
re, om jeg beslutter mig for at følge det«, 
siger han og understreger, at han ikke 


mener, at der grundlæggende er noget at 
udsætte på hans ledelsesmetoder. 

»Der er masser af gange, hvor jeg har 
været for meget eller været for langt ude. 
Og det står jeg fuldstændig ved. Men 
spørgsmålet er, hvorvidt du er en elsket 
leder eller ej. Og jeg er en elsket leder«, si- 
ger Peter Aalbæk Jensen. 

Det seksualiserede og ydmygende ar- 
bejdsmiljø har haft konsekvenser, fortæl- 
ler de kvinder, Politiken har talt med. 
Nogle har haft psykiske eftervirkninger. 
Mindst fem kilder oplyser, at arbejdsmil- 
jøet på Zentropa er grunden til, at de ef- 
terfølgende ikke ønskede at arbejde i 
filmbranchen. Flere kilder nævner det 
svære i at sige fra, mens man har sin gang 
på Zentropa. Og når man ikke er ansat 
længere: Følelsen af, at man burde have 
sagt fra over for nogle af de ting, man så. 

»Jeg ville ønske, jeg havde sat flere 
grænser og sagt: Nej, det er ikke i orden. 
Nej, det er ikke i orden at bede unge da- 
mer møde op og servere i bunny-kostu- 
me, det er ikke i orden at bede folk om at 
smide tøjet og hoppe i poolen, nej, jeg gi- 
der ikke se min chef svinge pikken til et 
møde«, siger Stine Meldgaard, der arbej- 
dede som producerassistent og senere 
producer på Zentropa fra 2006 til 2010. 

Bestyrelsesformand i Zentropa og di- 
rektør i Nordisk Film Allan Hansen øn- 
sker ikke at udtale sig. 
lea.wind-friis@pol.dk 
camilla.stockmann@pol.dk 

Kurs mod 
enny krig 


Farligt spil mellem 
Saudi-Arabien og Iran 


ndnu inden terrorbevægel- 
E sen Islamisk Stat er helt ned- 

kæmpet, står Mellemøsten 
over for en ny- og endnu farligere - 
trussel: en hastigt eskalerende kon- 
flikt mellem de regionale stormag- 
ter Iran og Saudi-Arabien. 

Sidstnævnte er i allerhøjeste 
grad i fokus for den dramatiske 
udvikling. På de indre linjer er den 
kun 32 år gamle kronprins Moham- 
med bin Salman godti gang med et 
paladskup, der skal styrke hans 
greb om magten i den religiøst for- 
benede ørkenstat. 

På de ydre linjer er situationen 
endnu mere dramatisk: I over to år 
har Saudi-Arabien ført en blodig 
krig mod iranskstøttede houthi- 
oprørere i nabolandet Yemen. Flere 
end10.000 civile er blevet dræbt, 
og for et par dage siden gennem- 
førte Saudi-Arabien så også en blo- 
kade mod landet, hvor 7 millioner 
trues af sult. FN taler om verdens 
alvorligste humanitære krise. 


BLOKADEN var hævn for et- angive- 
ligt- iranskbygget missil, der blev 
sendt af sted mod den saudiarabi- 
ske hovedstad, Riyadh, af netop 
houthioprørere. Ifølge saudiara- 
berne fik oprørerne hjælp af Irans 
shiamuslimske hjælpetropper i 
Hizbollahmilitsen. Den stammer 
fra Libanon, hvor den svært bevæb- 
nede milits på det seneste - og til 
saudiarabisk mishag - har delt 
magten i en samlingsregering un- 
der ministerpræsident Saad Hariri. 
Og dermed kom så også Libanon i 
fokus: Under et besøg hos sine hid- 
tidige velgørere i Saudi-Arabien 
meddelte Saad Hariri nemlig plud- 
seligi denne uge, at han trækker 
sig tilbage, og samtidig opfordrede 
Saudi-Arabien sine borgere til at 
forlade Libanon. 

Man aner endnu mere konfron- 
tation. Og USA's præsident Trump 
har såmænd kun hældt mere ben- 
zin på bålet: På den ene side har 
han truet med at opsige en atomaf- 
tale med Iran, som dermed har mi- 
stet et vigtigt incitament til mode- 
ration. På den anden side har han 
kastet sig fuldt ind bag Saudi-Arabi- 
en, som dermed også har mistet til- 
skyndelse til moderation. Derfor er 
det nu op til europæerne at spille 
den modererende rolle ved at insi- 
stere på dialog og overholdelse af 


indgåede aftaler. jarl- 

